b'\n_START_ARTICLE_\nThe Secret Circle\n_START_SECTION_\nThe Initiation\n_START_PARAGRAPH_\nCassie Blake pre\xc5\xbeivlja zadnje dni poletnih po\xc4\x8ditnic v mestecu Cape Cod. Nestrpno od\xc5\xa1teva dni, ko se bo kon\xc4\x8dno vrnila v svoj doma\xc4\x8di kraj, saj pogre\xc5\xa1a svoje prave prijatelje, dru\xc5\xbeba Portie pa ji ne ustreza._NEWLINE_Nekega dne Portia in Cassie stojita na obali in opazujeta morje. Cassieino pozornost pritegne nenavaden dogodek. Po pla\xc5\xbei se namre\xc4\x8d sprehaja rde\xc4\x8delasi fant z nem\xc5\xa1kim ov\xc4\x8darjem, od katerega pa vsi umikajo pogled. Ko se ji fant pribli\xc5\xbea, Portia uka\xc5\xbee Cassie, naj tudi ona pogleda stran in Cassie brez pomisleka uboga njen ukaz. \xc4\x8cez nekaj trenutkov pa se Cassiine roke dotakne smr\xc4\x8dek nem\xc5\xa1kega ov\xc4\x8darja. Cassie ga najprej pogleda v o\xc4\x8di, nato pa pobo\xc5\xbea. Ker ji je bil pes v\xc5\xa1e\xc4\x8d, si ni mogla pomagati, da ne bi pogledala \xc5\xa1e njegovega lastnika. Dvignila je pogled in se zagledala v \xc4\x8dudovitega rde\xc4\x8delasega fanta. Njeno pozornost ponovno prevzame Portia, ki jo opozori, naj umakne pogled, nato pa brez pojasnila oddide. Cassie ostane sama ._NEWLINE_\xc4\x8cez nekaj \xc4\x8dasa Cassie zagleda postavo, ki te\xc4\x8de proti morju. Takoj prepozna rde\xc4\x8delasega fanta in njegovega psa. Fant se ustavi pri njej in jo prosi za pomo\xc4\x8d, saj naj bi ga lovili \xc5\xa1tirje mo\xc5\xa1ki, ki bi radi obra\xc4\x8dunali z njim. Cassie kratko pomisli, nato pa fantu predlaga, da se s psom skrijeta v bli\xc5\xbenjem \xc4\x8dolnu, sama pa bo fante usmerila drugam. Fant je najprej nekoliko skepti\xc4\x8den, nato pa vseeno sprejme njen predlog in odhiti proti \xc4\x8dolnu. Kmalu za tem Cassie zagleda Jordana in Logana, Portiina brata, ki v dru\xc5\xbebi \xc5\xa1e dveh mo\xc5\xa1kih lovita rde\xc4\x8delasega fanta. Cassie jih spelje na napa\xc4\x8dno pot, vendar pa eden od bratov Cassie zgrabi za zapestje, ji ga zvije ter jo ponovno vpra\xc5\xa1a, kam je \xc5\xa1el fant. Cassie kljub bole\xc4\x8dini ne izda skrivnosti._NEWLINE_Ko se mo\xc5\xa1ki dovolj oddaljijo od kraja dogodka, se rde\xc4\x8delasi fant in pes poka\xc5\xbeeta iz skrivali\xc5\xa1\xc4\x8da. Fant se zahvali Cassie za njeno pomo\xc4\x8d, v zahvalo pa ji podari kristal. Pove ji, da kristal lahko uporabi v te\xc5\xbeavah, in sicer tako, da ga mo\xc4\x8dno stisne v pest in pomisli nanj. Preden pa se fant poslovi, poljubi Cassie na ranjeno zapestje._NEWLINE_Ko se Cassie vrne v stanovanje, ji mati sporo\xc4\x8di novico, da se tokrat ne bosta vrnili v doma\xc4\x8di kraj, temve\xc4\x8d gresta v New Salem, kjer \xc5\xbeivi Cassiina babica. Ta naj bi namre\xc4\x8d potrebovala pomo\xc4\x8d pri opravljanju vsakdanjih opravil. Cassie ideja ni bila v\xc5\xa1e\xc4\x8d, vendar pa ji mati ni dala nobene izbire._NEWLINE_New Salem je majhno mestece na otoku, ki \xc5\xa1teje natanko dvanajst hi\xc5\xa1, njegove prebivalce pa zdru\xc5\xbeuje neka skrivnost. Cassie nad mestecem ni bila navdu\xc5\xa1ena, prav tako pa tudi ni bila navdu\xc5\xa1ena nad babi\xc4\x8dino staro hi\xc5\xa1o. Kljub vsemu pa je bila Cassie vesela, da je prvi\xc4\x8d v \xc5\xbeivljenju sre\xc4\x8dala babico, ki je bila poleg matere, edini \xc5\xa1e \xc5\xbeive\xc4\x8di sorodnik._NEWLINE_Ko se je za\xc4\x8delo novo \xc5\xa1olsko leto, se je Cassie odpravila v New Salem High School. Presene\xc4\x8dena je bila nad velikostjo \xc5\xa1ole. Ni\xc4\x8d kaj navdu\xc5\xa1eno je vstopila in poiskala razred, kjer je potekala njena prva \xc5\xa1olska ura. \xc4\x8ceprav si je prizadevala biti spro\xc5\xa1\xc4\x8dena in zgovorna, je kaj kmalu opazila, da jo pravzaprav nih\xc4\x8de ne opazi in ne ogovori. V \xc4\x8dasu kosila se je zato umaknila iz jedilnice. Odlo\xc4\x8dila se je, da bo kosilo pojedla zunaj. Med tem, ko je Cassie jedla, pa so se na bli\xc5\xbenjem stopni\xc5\xa1\xc4\x8du zbrala dekleta in za\xc4\x8dela z zaupnimi pogovori. Cassie je vedela, da ne bi smela sli\xc5\xa1ati, o \xc4\x8dem se pogovarjajo, vendar je vseeno ostala na svojem mestu in jedla naprej. Ko je odhajala, so jo dekleta opazila. Poklicala so jo k sebi, jo zasli\xc5\xa1ala, pregledala vse stvari, ki jih je imela v torbi ter ji zagrozila, da bo svoje dejanje ob\xc5\xbealovala. In res, naslednji dan je Cassie v omarici na\xc5\xa1la obe\xc5\xa1eno lutko. Cassie je lutko odnesla ravnatelju, vendar pa ji ta ni bil pripravljen pomagati. Predlagal ji je, da te\xc5\xbeavo z dekleti re\xc5\xa1i sama. V naslednjih dneh je Cassie v omarici na\xc5\xa1la \xc5\xa1e \xc5\xa1tevilne druge nenavadne stvari, kot na primer mrtvo zlato ribico, kup pokvarjenih hamburgerjev, itd., najbolj pa jo je prizadelo dejstvo, da v razredu nih\xc4\x8de ni \xc5\xbeelel sedeti v njeni bli\xc5\xbeini._NEWLINE_Nekega dne Cassie na mizi najde listek, na katerem pi\xc5\xa1e naj po koncu ure pride v star, zapu\xc5\xa1\xc4\x8den kemijski laboratorij. Ko je Cassie vpra\xc5\xa1ala, \xc4\x8digavo je sporo\xc4\x8dilo, je ena izmed deklet povedala, da je sporo\xc4\x8dilo poslala Sally, \xc5\xa1e ena izmed \xc5\xbertev drznih deklet. Cassie brez razmisleka po kon\xc4\x8dani uri odhiti v laboratorij, vendar kmalu ugotovi, da se je ujela v past. V laboratorju jo namre\xc4\x8d pri\xc4\x8dakajo dekleta s stopnic Faye, Deborah in Suzan. Te so odlo\xc4\x8dene, da Cassie na smrt prestra\xc5\xa1ijo in ji poka\xc5\xbeejo, kdo je pravzaprav vodja te \xc5\xa1ole. Prestra\xc5\xa1eno Cassie re\xc5\xa1i svetlolaso dekle Diana, ki prihiti v laboratorij in u\xc5\xa1teje Faye._NEWLINE_Diana odpelje Cassie k sebi domov. Nekoliko kasneje pokli\xc4\x8de \xc5\xa1e prijateljici Melanie in Laurel, s katerim skupaj pove\xc4\x8derjajo. Cassie ni bilo jasno, zakaj bi bila Diana z neznanko tako prijazna, vendar pa ji Diana pove, da rada pomaga ljudem, pri tem pa v zameno ne pri\xc4\x8dakuje ni\xc4\x8desar. Nato Diana odpelje Cassie domov. V naslednjih dneh se je Cassie po\xc4\x8dutila v \xc5\xa1oli veliko bolj varno, saj jo je ves \xc4\x8das \xc5\xa1\xc4\x8ditila Diana. Poleg tega pa je Cassie postala tudi veliko bolj priljubljena._NEWLINE_Nekaj dni kasneje se Cassie prebudi sredi no\xc4\x8di. Ob\xc4\x8dutek ima, da se v sobi nekaj premika, a zaradi teme ne vidi ni\xc4\x8desar. Kar naenkrat jo nekdo pograbi, usta pa pokrije z roko, da bi zadu\xc5\xa1il njene krike. Nato jo v vre\xc4\x8di odnesejo nezano kam. Ko Cassie odstranijo vre\xc4\x8do z glave, je bila na pla\xc5\xbei. Na pla\xc5\xbei pa ni bila sama. Od prisotnih je prepoznala Faye, Deborah, Suzan, Diano, Melanie in Laurel. Ne da bi vedela, kaj se dogaja, za\xc4\x8dnejo prisotni izvajati ritual. \xc5\xa0lo je za iniciacijski obred, s katerim so \xc4\x8dlani \xc5\xbee obstoje\xc4\x8dega Kluba, medse sprejeli Cassie. Ko je bil obred kon\xc4\x8dan, je Diana Cassie pojasnila, da je sedaj enakopravna \xc4\x8dlanica skrivnostnega kroga \xc4\x8darovnic. Razlo\xc5\xbeila ji je tudi pravila in njihovo poslanstvo, Faye pa je povedala zgodovino nastanka mesta, ki je mo\xc4\x8dno povezana s samim krogom. Cassie je spoznala tudi ostale \xc4\x8dlane kroga, ki so ga sestavljali \xc5\xa1e Nick, Sean ter brata Doug in Chris._NEWLINE_Medtem ko \xc4\x8dlani kroga razlagajo Cassie \xc4\x8dlanica \xc4\x8desa je pravkar postala, se na pla\xc5\xbei pojavi rde\xc4\x8delasi fant z nem\xc5\xa1kim ov\xc4\x8darjem. Cassie se ga najprej razveseli, vendar pa kmalu za tem ugotovi, da je to pravzaprav Dianin fant. Tudi on \xc4\x8dlan skrivnostnega kroga, ki \xc5\xa1teje dvanajst \xc4\x8dlanov (7 deklet in 5 fantov). Vsi \xc4\x8dlani so prebivalci New Salema. Cassie izve, da je fantu ime Adam._NEWLINE_Adam je med svojo odsotnostjo iskal pripomo\xc4\x8dke, ki so jih kot nosilce posebnih mo\xc4\x8di uporablali izvorni \xc4\x8dlani skrivnostnega kroga. Na\xc5\xa1el je le enega, in sicer kristalno lobanjo, ki naj bi pripadala zloglasnemu Black Johnu. Diana kot vodja kroga odlo\xc4\x8di, da bodo lobanjo preu\xc4\x8dili skupaj in le do take mere, da njeno morebitno zlo ne bi povzo\xc4\x8dilo \xc4\x8desa slabega. Kljub previdnosti pa so \xc5\xa1li \xc4\x8dlani kroga pri razkrivanju skrivnosti lobanje predale\xc4\x8d. Med ritualom je iz lobanje iz\xc5\xa1lo zlo, vendar pa nih\xc4\x8de ne ve, koliko in kam je to zlo \xc5\xa1lo. Zato Diana prosi Adama naj pospremi Cassie domov, da se ji po poti ne bi kaj zgodilo. Ko Adam in Cassie prispeta do hi\xc5\xa1e \xc5\xa1tevilka 12, se Cassie hladno poslovi od Adama in odide proti vhodnim vratom. Adam njenega vedenja ne razume, zato jo pokli\xc4\x8de nazaj in ji pove, kaj je ob njej za\xc4\x8dutil ob njunem prvem sre\xc4\x8danju na pla\xc5\xbei v Capu. Cassie prosi, naj mu razlo\xc5\xbei, \xc4\x8demu je do njega tako hladna. Cassie se odlo\xc4\x8di, da Adamu pove resnico. Zaupa mu, da je tudi sama ob njem za\xc4\x8dutila posebno energijo ter da ga ljubi. Adam nekaj \xc4\x8dasa okleva, nato pa objame Cassie in jo poljubi. Kmalu za tem, se oba zaveta, da sta naredila napako, ki bi lahko prizadela Diano. Da bi se obvarovala pred ponovno napako, izvedeta ritual, ki naj bi ju zaradi krutih posledic, odvra\xc4\x8dal od ponovitve dejanja._NEWLINE_Naslednji dan Faye povabi Cassie k sebi domov, vendar ji naro\xc4\x8di, da za njen obisk ne sme vedeti nih\xc4\x8de. Cassie naivno verjame, da se je njen odnos s Faye spremenil, zato se odzove na povabilo. Ko pride k Faye ji ta da vedeti, da je nekdo sino\xc4\x8di videl njen poljub z Adamom. Faye jo postavi pred dejstvo, da lahko pove Diani, kaj se je zgodilo, ali pa ji Cassie v zameno z njen molk priskrbi kristalno lobanjo. Cassie pristane, da ji bo prinesla kristalno lobanjo, saj ne \xc5\xbeeli, da bi resnica skrhala njen odnos z Diano in Adamom.\n_START_SECTION_\nThe Captive\n_START_PARAGRAPH_\nCassie si prizadeva najti kristalno lobanjo, vendar je pri tem neuspe\xc5\xa1na. Faye ji vztrajno grozi, da bo Diani povedala za skivnostni poljub z Adamom. Cassie se bori s \xc4\x8dasom, ki ji ga je dala Faye na voljo, zato Diano \xc5\xa1e bolj zavaja. Z izgovorom, da jo je strah, prespi no\xc4\x8d pri Diani. No\xc4\x8d izkoristi za iskanje lobanje, vendar pa je pri iskanju neuspe\xc5\xa1na. Kmalu ugotovi, da je lobanja zakopana nekje v pesku. Prekoplje celo obalo in jo na koncu le najde. Izro\xc4\x8di jo Faye, ki pa takoj izvede ritual. Cassie je pri izvedbi rituala prisotna. Faye vztraja pri vpogledu v mo\xc4\x8d lobanje, Cassie pa pri tem opazi, kako je iz lobanje ponovno iz\xc5\xa1el zli duh. Cassie po kon\xc4\x8danem ritualu lobanjo vrne na mesto, kjer jo je na\xc5\xa1la._NEWLINE_Bli\xc5\xbea se ples (Homecoming dance) in Cassie nima soplesalca. \xc4\x8clanom kroga zaupa, da se plesa sploh ne \xc5\xbeeli udele\xc5\xbeiti. Vse pa se spremeni, ko nekaj dni pred plesom Diana hudo zboli in oble\xc5\xbei v postelji. Adam tako ostane brez spremljevalke. Diana se dobro zaveda, da bo Faye izkoristila prilo\xc5\xbenost in se zapletla z Adamom, zato pokli\xc4\x8de Cassie in jo prosi, naj ona spremlja Adama na plesu. Cassie se najprej upira, nato pa le ustre\xc5\xbee Dianini \xc5\xbeelji._NEWLINE_Cassie se znajde v te\xc5\xbeavi, saj za ples nima primerne obleke. Diana ji naro\xc4\x8di, da naj se odpravi k Melanie in Laurel, ki bosta poskrbeli tako za obleko in kot tudi li\xc4\x8denje. Cassie se pred odhodom pogleda v ogledalo in ostane brez besed. Dekleta pri obla\xc4\x8denju in li\xc4\x8denju zmoti zvonec. Cassie pohiti k vratom in ko jih odpre, zagleda Adama. Oba ostaneta brez besed._NEWLINE_Adam in Cassie se udele\xc5\xbeita plesa. Adam vztraja, da morata s Cassie na plesi\xc5\xa1\xc4\x8de in zdi se, da imata vse pod nadzorom. Nato pa zasli\xc5\xa1ita po\xc4\x8dasno romanti\xc4\x8dno glasbo. Najprej se spogledata, nato poizku\xc5\xa1ata zapustiti plesi\xc5\xa1\xc4\x8de, na koncu pa vseeno zaple\xc5\xa1eta. Adam objame Cassie in jo mo\xc4\x8dno stisne k sebi. Ob koncu glasbe se poljubita, a trenutek sre\xc4\x8de kmalu izgine, saj spoznata, da sta se ponovno pregre\xc5\xa1ila. Odideta vsak svojo pot. Cassie tisti ve\xc4\x8der ple\xc5\xa1e s \xc5\xa1tevilnimi fanti s \xc5\xa1ole. \xc4\x8cez nekaj \xc4\x8dasa pa Cassie pri\xc4\x8dne pogre\xc5\xa1ati eno izmed \xc4\x8dlanic kroga. Odpravi se v zloglasno kotlovnico, kjer naj bi se Faye, Deborah in Suzan zabavale s fanti. Namesto pri\xc4\x8dakovane dru\xc5\xa1\xc4\x8dine, jo pri\xc4\x8daka truplo Jeffreya. Kmalu za Cassie v kotlovnico prideta tudi Nick in Adam. Oba si prizadevata, da bi pomirila prestra\xc5\xa1eno Cassie. Cassie opazi, da se je med fantoma vnela tekmovalnost._NEWLINE_V kotlovnici se zbrani dru\xc5\xa1\xc4\x8dini pridru\xc5\xbeita \xc5\xa1e Chuck in Dough ter Deborah. Odlo\xc4\x8dijo se, da s pomo\xc4\x8djo kristala poizku\xc5\xa1ajo izslediti, od kod je pri\xc5\xa1lo zlo, ki je povzro\xc4\x8dilo smrt Jeffreya. Kristal jih odpelje proti njihovim domovom, nato pa naprej proti stari uti. Adam, Cassie in Deborah zagledajo senco. Ste\xc4\x8dejo proti njej, da bi natan\xc4\x8dneje videli, kaj pravzaprav senca je. Cassie in Deborah jo celo ujameta, vendar je senca premo\xc4\x8dna in se jima izmuzne iz rok._NEWLINE_Cassie se naslednji dan ponovno odpravi po poti proti pokopali\xc5\xa1\xc4\x8du. Ogleda si staro uto, ki deluje zelo skrivnostno, nato pa si ogleda \xc5\xa1e spominske plo\xc5\xa1\xc4\x8de na pokopali\xc5\xa1\xc4\x8du. Ugotovi, da so star\xc5\xa1i skoraj vseh \xc4\x8dlanov kroga \xc5\xbee mrtvi, njeno pozornost pa pritegne dejstvo, da so vsi umrli leta 1976._NEWLINE_Bli\xc5\xbea se nov ples (Helloween) in tudi tokrat je Cassie brez soplesalca. Dobi idejo, da bi lahko tokrat na ples povabila Nicka, ki je sicer miren, tih in ne ka\xc5\xbee posebnega interesa za dru\xc5\xbeenje. Obi\xc5\xa1\xc4\x8de ga v njegovi gara\xc5\xbei, kjer popravlja star avtomobil. Poizku\xc5\xa1a biti prijazna, vendar se Nick na njene besede odzove hladno. Cassie odide. Mimo Cassie se pripelje Deborah. Povabi jo na vo\xc5\xbenjo z motorjem in Cassie pristane. Odpeljeta se proti ru\xc5\xa1evinam ene izmed hi\xc5\xa1, \xc5\xa1lo naj bi za trinajsto hi\xc5\xa1o v ulici, hi\xc5\xa1o Black Johna. Cassie tam najde tudi hematit, temen, trden in hladen kristal._NEWLINE_Zgodba se nadaljuje, ko se krog zbere na zasedanju, kjer glasujejo o vodji kroga. Tako Diana kot tudi Faye namre\xc4\x8d na isti dan praznujeta rojstni dan in dopolnita 17 let. Prav to pa predstavlja mejnik, ko bo eni izmed nju podeljena do\xc5\xbeivljenjska vloga vodje kroga. \xc4\x8clani se zberejo in glasujejo. Glasovanje je izena\xc4\x8deno, odlo\xc4\x8dilni glas pa da Cassie. Glasuje za Faye._NEWLINE_Adam takoj posumi, da v ozadju Cassinega glasu stoji Faye s svojim izsiljevanjem in manipulacijo, vendar pa izzida glasovanja ni ve\xc4\x8d mogo\xc4\x8de spremeniti. Diana preda mesto vodje Faye, ta pa takoj uka\xc5\xbee Cassie izkopati kristalno lobanjo. \xc4\x8ceprav \xc5\xa1tevilni \xc4\x8dlani kroga nasprotujejo, Faye preko posebnega rituala sprotsti energijo, ki jo v sebi skriva lobanja. Lobanja rapade, v zrak se sprosti \xc5\xa1e ve\xc4\x8d zla, \xc4\x8dlani kroga pa oble\xc5\xbeijo na tleh. Ko pridejo k zavesti in se ozrejo naokoli, njihovo pozornost pritegne nenavadno rde\xc4\x8da svetloba v eni izmed dvanajstih hi\xc5\xa1. Cassie in Melanie pohitita v dolino, med tem ko ostali sledijo z nekaj zaostanka. Cassie takoj opazi, da se rde\xc4\x8da svetloba \xc5\xa1iri iz njene hi\xc5\xa1e._NEWLINE_Cassie in Melanie vstopita v hi\xc5\xa1o in iz nje re\xc5\xa1ita Cassino mater Alexandro. Cassie obstane ob svoji babici, ki ji z zadnjimi mo\xc4\x8dmi zaupa celotno zgodobo o Johnu Blacku, nevarnemu napadalcu, ki je ponovno med \xc5\xbeivimi. Lobanja je namre\xc4\x8d tista, ki mu je omogo\xc4\x8dila povratek med \xc5\xbeive. Babica Cassie zaupa, kje je posebna knjiga (Book of Shadows), kjer so zbrani uroki vseh Cassinih prednikov. Tik preden babica umre, pa pove Cassie, da se lahko bori proti zlu, \xc4\x8de bo le zbrala dovolj poguma, da se mu bo postavila po robu._NEWLINE_Cassie stopi iz hi\xc5\xa1e. V glavi ji odzvanjajo babi\xc4\x8dine zadnje besede. Neustra\xc5\xa1no se obrne proti Faye in ji pove, da se ne boji ve\xc4\x8d njenega izsiljevanja ter da se ne bo ve\xc4\x8d podrejala njenim ukazom. Faye opozori Cassie, da bo izdala njeno skrivnost Diani, a Cassie je prepri\xc4\x8dana, da je pravi \xc4\x8das, da resnica pride na dan. Faye se obrne proti Diani odlo\xc4\x8dena, da izda Cassiino skrivnost.\n_START_SECTION_\nThe Power\n_START_PARAGRAPH_\nFaye Diani pove, da sta se Cassie in Adam spoznala na pla\xc5\xbei v Cape Codu, prav tako pa izda tudi njun poljub na pla\xc5\xbei ter ritual, s katerim sta se \xc5\xbeelela obraniti pred nadaljevanjem njunega razmerja. Diano seznani tudi s Cassino krajo kristalne lobanje. Diana je videti razo\xc4\x8darana, a \xc5\xa1e preden se \xc4\x8dlani kroga razidejo, Adam zahteva, da prisluhnejo \xc5\xa1e pripovedi njega in Cassie. Zgodbi se pravzaprav ne razhajata, le osevtljujeta razli\xc4\x8dne vidike istega po\xc4\x8detja. Diana na koncu Cassie in Adamu oprosti njuno po\xc4\x8detje in njihovo prijateljstvo se le \xc5\xa1e dodatno utrdi._NEWLINE_Cassie presene\xc4\x8dena ugotovi, da so se v \xc5\xa1olo v New Salemu prepisali tudi Portia in njena brata Jordan in Logan. Portia se spoprijatelji s Sally, u\xc4\x8denko, ki je bila v preteklosti pogosto tar\xc4\x8da napadov Faye in njene dru\xc5\xa1\xc4\x8dine. Poleg tega pa v \xc5\xa1olo pride tudi nov ravnatelj (Jack Brunswick), ki takoj skli\xc4\x8de u\xc4\x8dence v dvorano ter jim predstavi nov hi\xc5\xa1ni red. Uvede nova stroga pravila ter kazni za tiste, ki jih ne bodo spo\xc5\xa1tovali. Med u\xc4\x8denci poi\xc5\xa1\xc4\x8de tudi prostovoljce, ki bodo hodili po hodnikih in nadzirali dogajanje ter poro\xc4\x8dali o domnevnih kr\xc5\xa1itvah reda. Cassie v novem ravnatelju prepozna Johna Blacka, katerega duh se je utelesil v novem telesu. Svoje spoznanje zaupa tudi ostalim \xc4\x8dlanovm, ki se nevarnosti kaj dobro zavedajo. Cassie prav tako pride do zaklju\xc4\x8dka, da je namen novih pravil v \xc5\xa1oli predvsem ta, da bi se dru\xc5\xa1\xc4\x8dina razdrobila, se medsebojno sprla, ravnatelj pa bi jih postopoma pridobil na svojo stran._NEWLINE_Cassiina mati je \xc5\xa1e vedno v \xc5\xa1oku, ki ga je do\xc5\xbeivela ob napadu Johna Blacka. Zaradi \xc5\xa1oka se ne odziva na okolico. Zanjo skrbijo tri \xc4\x8dlanice starega \xc4\x8darovni\xc5\xa1kega kroga in sicer Quincey (Lorelova babica), tega Constance (Melanienina tega) ter gospa Franklin (Adamova babica). Te sku\xc5\xa1ajo z raznimi rituali pomagati Cassiini materi Alexandri._NEWLINE_Faye se vse bolj oddaljuje od kroga \xc4\x8darovnic, saj se skrivaj dobiva z novim ravnateljem, ki jo ima povsem v oblasti. Vseeno pa se udele\xc5\xbei posebnega rituala \xc5\xbeenskih \xc4\x8dlanic kroga, kjer vsaka izmed \xc4\x8darovnic po\xc4\x8dasti eno izmed \xc5\xbeenskih lastnosti. Ritual se zaklju\xc4\x8di tako, da najmlaj\xc5\xa1a \xc4\x8dlanica kroga zakoplje \xc5\xa1katlo na skrivnem mestu, ne da bi pred tem pogledala, kaj je v njej. Ta \xc4\x8dast pripade Cassie, ki pa jo takoj potem, ko zakoplje \xc5\xa1katlo, napade senca. Cassie se bori, a ve, da ni dovolj mo\xc4\x8dna. Njeno stisko za\xc4\x8duti Adam, ki se skupaj z Nickom odpravi na pla\xc5\xbeo in re\xc5\xa1i Cassie. Nick poljubi Cassino roko._NEWLINE_Nick pove Cassie, da jo ob\xc4\x8duduje ter goji do nje posebna \xc4\x8dustva. Cassie ga sprva zavra\xc4\x8da, a na koncu le ustre\xc5\xbee Nicku in pristane na njegov predlog, da se poizkusita bolje spoznati. Njuno razmerje lepo napreduje, vendar pa Cassie ne spregleda Adamove bole\xc4\x8dine. Nekega dne se Nick in Cassie poljubita na \xc5\xa1olskem hodniku. To vidi Portia in odpelje Cassie v ravnateljevo pisarno. Jack Brunswick pri\xc4\x8dne pripovedovati Cassie o svoji mo\xc4\x8di. Njegovo pripoved zmoti pretep na \xc5\xa1olskem dvori\xc5\xa1\xc4\x8du. Cassie izrabi prilo\xc5\xbenost in pobegne iz pisarne. Objokano na hodniku ustavi Faye, ki ji pove, da ravnatelj pravzaprav ne pooseblja zla, saj ji \xc5\xbeeli pomagati. Jack Brunswick je namre\xc4\x8d res najbolj poznan po imenu Black John, vendar pa se je neko\xc4\x8d predstavljal tudi po imenu Johan Blake. Cassie v imenu prepozna svojega o\xc4\x8deta._NEWLINE_Diana in Adam odpeljeta pretreseno Cassie domov. Cassie jima pove, da je h\xc4\x8di Black Johna ter pri\xc4\x8dakuje, da jo bo krog zavrnil. Krog Cassie podpre._NEWLINE_Tisto no\xc4\x8d si Cassie pri Diani izposodi poseben kristal imenovan Moonrock, ki naj bi prina\xc5\xa1al lepe sanje. Cassie se najprej spra\xc5\xa1uje ali kristal sploh deluje, a se vseeno preda sanjam. V sanjah ima videnje, s pomo\xc4\x8djo katerega ugotovi, kje so skriti pripomo\xc4\x8dki, ki jih je uporabljala izvorna skupina \xc4\x8darnovnic. V njih je namre\xc4\x8d skladi\xc5\xa1\xc4\x8dena energija in mo\xc4\x8d, s pomo\xc4\x8djo katere bi lahko krog premagal Johna Blacka. Cassie sredi no\xc4\x8di zbudi Diano. Skupaj z Adamom se odpravijo v hi\xc5\xa1o 12. Tam umaknejo nekaj zidakov v kaminu ter odkrijejo \xc5\xa1katlo. Ko jo odprejo, so bili v njej res iskani pripomo\xc4\x8dki._NEWLINE_Na poti domov jim prite\xc4\x8de na proti Sean. \xc4\x8ceprav so Adam, Diana in Cassie sklenili, da o najdbi ne povedo nikomur, pred Seanom niso mogli skriti \xc5\xa1katle. Zaupajo mu skrivnost._NEWLINE_Naslednji dan se Cassie odpravi v hi\xc5\xa1o 12 po eno izmed knjig, ki jo je \xc5\xbeelela podariti Diani. Ko se vra\xc4\x8da iz hi\xc5\xa1e jo pograbita Jordan in Logan ter jo strpata v avto. V avtu sta bili tudi Portia in Sally. Cassie odpeljejo na gozdno \xc4\x8distino, kjer jo prive\xc5\xbeejo k drevesu. Cassie takoj postane jasno, da so ji ugrabitelji pripravili mu\xc4\x8denje, saj je vedela, da so tako Portia kot tudi Jordan in Logan lovci na \xc4\x8darovnice. Sklepa, da se je njihovi dru\xc5\xa1\xc4\x8dini pridru\xc5\xbeila tudi Sally. Cassie zbere vso svojo energijo in v mislih Adamu sporo\xc4\x8di, da je v te\xc5\xbeavah. Med tem ko \xc4\x8daka na pomo\xc4\x8d, Jordan vzame iz ognja razbeljeno kovino in vpra\xc5\xa1a Cassie po \xc4\x8darovni\xc5\xa1kih pripomo\xc4\x8dkih. Cassie se sprva za\xc4\x8dudi nad vpra\xc5\xa1anjem, nato pa spozna, da za vsem tem verjetno stoji novi ravnatelj._NEWLINE_Ko Cassie \xc5\xbee misli, da se ne bo izognila mu\xc4\x8denju, se na jasi pojavijo Deborah, Adam in Diana. Logan pograbi pu\xc5\xa1ko in jo naperi proti \xc4\x8dlanom kroga. \xc5\xa0e preden pa mu uspe spro\xc5\xbeiti prvi strel, Cassie usmeri energijo v \xc5\xbeare\xc4\x8do kovino in v palico v trenutku zajame ogenj. Tedaj se na \xc4\x8distini pojavijo tudi ostali \xc4\x8dlani kroga in vname se pretep v katerem zmagajo \xc4\x8dlani kroga. Sally ob tem spozna, da Cassie in njena dru\xc5\xa1\xc4\x8dina le ni tako slaba. Obljubi jim pomo\xc4\x8d._NEWLINE_Na poti domov Cassie pove Nicku, da njuno razmerje nima prihodnosti. Nick se s tem strinja, saj mu je bilo \xc5\xbee nekaj \xc4\x8dasa jasno, da Cassie ljubi le Adama. Med njima je namre\xc4\x8d posebna vez, ki jo ne more pretrgati nih\xc4\x8de ._NEWLINE_Sally seznani \xc4\x8darovnice, da Jack Brunswick naklepa napad devetega v mesecu, ravno v \xc4\x8dasu luninega mrka. Takrat naklepa povzro\xc4\x8diti nesre\xc4\x8do na mostu, ki otok New Salem povezuje s celino. Nad mesto naj bi namre\xc4\x8d poslal orkan, ki bo usoden za New Salem in njegove prebivalce._NEWLINE_Orkan se bli\xc5\xbea mestu. \xc4\x8clani skrivnega kroga najprej opozorijo vse prebivalce otoka, naj se pripravijo na najhuj\xc5\xa1e, ter predlagajo, da otok zapustijo. Posvarijo tudi star\xc5\xa1e in dru\xc5\xa1\xc4\x8dino starih \xc4\x8darovnic. Kljub opozorilom pa se gospa Quincey, gospa Constance in gospa Franklin odlo\xc4\x8dijo, da ostanejo na otoku. To no\xc4\x8d naj bi namre\xc4\x8d izvajale poseben ritual, ki naj bi ozdravil Cassino mati._NEWLINE_Enajst \xc4\x8dlanov kroga se zbere v Adamovem stanovanju. Manjka le Faye, ki s krogom ni hotela sodelovati. Krog v izrednih razmerah izglasuje novo vodjo. Na Cassino presene\xc4\x8denje \xc4\x8dlani enoglasno odlo\xc4\x8dijo, da je prav ona tista, ki bi morala voditi krog. Po izpeljanem ritualu ji nadenejo pripomo\xc4\x8dke, ki so jih ob svojih ritualih uporabljale prvotne \xc4\x8darovnice._NEWLINE_Ko se pribli\xc5\xbeuje lunin mrk, Cassie zasli\xc5\xa1i notranji glas, ki ji naro\xc4\x8di, da se s svojim krogom zbere pri pogoreli hi\xc5\xa1i 13. \xc4\x8clani se odpravijo proti pe\xc4\x8dini. Ko jo dose\xc5\xbeejo, se ozrejo v nebo in tedaj zagledajo luno, prekrito z rjavo senco. Na ostankih hi\xc5\xa1e 13 se prika\xc5\xbee zgradba, za katero Cassie najprej misli, da jo vidi le v mislih. Nato Cassie za\xc4\x8duti, da mora vstopiti v hi\xc5\xa1o, kjer se bo spopadla z Jackom Brunswickom. Cassie se najprej odpravi v hi\xc5\xa1o sama. Sre\xc4\x8da se s svojim o\xc4\x8detom, ki ji obljubi, da v zameno za krvno zavezo z njim, ustavi prihajajo\xc4\x8d orkan. Cassie se mu postavi po robu. Za\xc4\x8duti mo\xc4\x8d in jo usmeri proti o\xc4\x8detu. Pridru\xc5\xbei se ji tudi ostalih deset \xc4\x8dlanov kroga, vendar pa njihova mo\xc4\x8d lahko premaga napadalca le, \xc4\x8de se jim pridru\xc5\xbei tudi dvanajsti \xc4\x8dlan kroga. Na njihovo presene\xc4\x8denje Faye res pristopi. S skupnimi mo\xc4\x8dmi premagajo Jack Brunswicka._NEWLINE_\xc4\x8clani kroga so ponovno zbrani. Soglasno dolo\xc4\x8dijo, da bo imel krog tri vodje, in sicer Diano, Faye in Cassie. Dru\xc5\xa1\xc4\x8dina obi\xc5\xa1\xc4\x8de stare \xc4\x8darovnice. Cassie se razveseli svoje matere, ki zdrava klepeta in pije \xc4\x8das v dnevni sobi gospe Constance._NEWLINE_Ob koncu pa Diana Cassie po\xc5\xa1lje po \xc5\xa1katlo, ki jo je pred kratkim zakopala na obali. Cassie izkoplje \xc5\xa1katlo in se se vrne k dru\xc5\xa1\xc4\x8dini. Ko jo odpre, v njej zagleda ogrlico s posebnim kristalom. Diana ji pojasni, da je ta ogrlica lahko njena, prav tako pa je njen tudi Adam. Cassie sprva ne dojema Dianinih besed. Diana ji pojasni, da sta si Adam in Cassie usojena. Njune usode ni mogo\xc4\x8de spremeniti. Adam je sprva presene\xc4\x8den, a se hkrati zaveda, da ima Diana prav. Adam objame Cassie in jo poljubi na lice.'